OzLabs/hebrew-wiki-articles huggingface dataset:
עונת 2007 בגביע ליברטדורס

עונת 2007 בגביע ליברטדורס הייתה העונה ה-48 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-24 בינואר 2007 והתחרות הסתיימה ב-20 ביוני 2007. בתחרות השתתפו 38 קבוצות מכל מדינות חברי הארגון ומקסיקו.

התחרות הסתיימה בניצחון של בוקה ג'וניורס, וזאת בפעם השישית בתולדות המועדון.

==מתכונת התחרות==
בתחרות השתתפו 38 קבוצות:

* ברזיל - 6
* ארגנטינה - 5 
* קולומביה, פרו, צ'ילה,בוליביה,אקוודור,אורוגוואי, פרגוואי, ונצואלה, מקסיקו- 3 (כל אחת)

בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים.
בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט. 

בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.

במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, יתרון בשערים שנכבשו במשחקי חוץ, הגרלה. בשלבים שלאחר הבתים החל להיות מיושם חוק שערי חוץ. כמו כן, הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני. במידה ולא הושגה הכרעה לאחר 120 דקות, הקבוצות ביצעו סדרת בעיטות עונשין.

==השלבים המתקדמים==

===סדרת הגמר===

==קישורים חיצוניים==
* [http://www.rsssf.com/sacups/copa07.html פרטים על התחרות]

קטגוריה:תחרויות כדורגל ב-2007
קטגוריה:עונות בגביע ליברטדורס
אחמד עובייד בן דע'ר

אחמד עובייד בן דע'ר (בערבית: أحمد عبيد بن دغر; נולד ב-2 בדצמבר 1952 בחצרמוות, תימן) הוא פוליטיקאי תימני וראש ממשלת תימן לשעבר.

מ-11 בדצמבר 2011 עד 9 בנובמבר 2014 כיהן כשר התקשורת בממשלת תימן.

בן דע'ר כיהן כסגן ראש ממשלת תימן מ-11 ביוני 2014 עד 9 בנובמבר 2014, ומאוגוסט 2015 עד 4 באפריל 2016, עת נתמנה לראש ממשלת תימן, והחליף את ח'אלד בחאח, שכיהן בתפקיד משנת 2014. ממשלת תימן בראשות בחאח עזבה את תימן באוקטובר 2015. ב-22 בספטמבר 2016 חזר בן דע'ר מריאד, והקים ממשלה בעדן. הוחלף באוקטובר 2018 בידי מעין עבד אל-מאלכ סעיד.

בן דע'ר הוא מוסלמי סוני.

==קישורים חיצוניים==

==הערות שוליים==

קטגוריה:ראשי ממשלת תימן
קטגוריה:שרי ממשלת תימן
קטגוריה:שרי תקשורת
קטגוריה:מוסלמים סונים
קטגוריה:תימנים שנולדו ב-1952
אזור התעשייה כפר סבא

אזורי התעשייה בכפר סבא כוללים את עתיר ידע, התע"ש ופארק עסקים 50, הנמצא כרגע בבניה.

לאזורי התעשייה בעיר שני חלקים עיקריים. מרכזי בילוי ופנאי, שביניהם ניתן למצוא מגוון עסקים פרטיים, קניונים, מסעדות ואטרקציות ומרכזים מסחריים, שביניהם ניתן למצוא מפעלים ובתי עסק גדולים.

נכון ל-2017, אזורי התעשייה בעיר מנוהלים על ידי החברה הכלכלית לפיתוח כפר סבא השייכת לעיריית כפר סבא.

== התע"ש ==
<mapframe latitude="32.1749" longitude="34.9258" zoom="15" width="200" height="250" align="left">
{
 "type": "FeatureCollection",
 "features": [
 {
 "type": "Feature",
 "properties": {},
 "geometry": {
 "type": "LineString",
 "coordinates": [
 [
 34.92824077606201,
 32.17877293037739
 ],
 [
 34.92783308029175,
 32.1781372731926
 ],
 [
 34.92757558822632,
 32.177356316862465
 ],
 [
 34.92725372314453,
 32.17650270577085
 ],
 [
 34.92695331573486,
 32.17568541105763
 ],
 [
 34.92658853530884,
 32.17499524536551
 ],
 [
 34.92596626281738,
 32.17383284921952
 ],
 [
 34.925644397735596,
 32.17317899486779
 ],
 [
 34.9250864982605,
 32.17236167032712
 ],
 [
 34.92412090301514,
 32.17123556672389
 ]
 ]
 }
 }
 ]
}
</mapframe>
התע"ש הוא אזור התעשייה הוותיק בעיר, ופועלים בו כ-400 עסקים שונים במגוון תחומים הכוללים את yes, טבע וגומאוויר, אך בשנים האחרונות חל שינוי מהותי בסוג העסקים באזור וניכר גידול עצום בחברות ההייטק ובשטחי המסחר על חשבון תעשיות מסורתיות. 

באזור ממוקם קניון G כפר סבא, אחד הקניונים הגדולים בארץ, משתרע על כ-50,000 מ"ר, והביא לארץ לראשונה קונספט ייחודי המשלב מתחם מקורה הכולל את המותגים המובילים לצד מרחב פתוח לקניות, מסעדות, בתי קפה ומתחם בתי קולנוע של סינמה סיטי.

== עתיר ידע ==
עתיר ידע ממוקם בדרום מזרח העיר, ונכון ל-2017 פועלים בו כ-70 בתי עסק. האזור הוקם במהלך שנות ה-90 ויועד למשוך בעיקר חברות הייטק (80% מהחברות הפועלות באזור הן חברות הייטק)..

באזור הוקם קניון אושילנד הנפתח ב-7 ביולי 2016, שטחו כ-34,000 מ"ר ובו ארבע קומות. בקניון, עולמות בילוי ופנאי הכוללים מגלשה היורדת מהקומה השלישית עד למטה, בתי קפה, ברים, מסעדות ו 25 בתי קולנוע של גלובוס-מקס.

== פארק עסקים 50 ==
הפארק, אשר נכון לשנת 2017 הנמצא עדיין בבניה, מתפרש על כ-600 דונם, והוא ממוקם סמוך לכביש 6 ו-5504, דבר המאפשר נגישות גדולה לצירי התחבורה המרכזיים בכל שעות היממה. 

הפארק מטפח חברות לוגיסטיקה, הייטק, משרדים מסחר ותעשייה והוא עתיד לכלול מרכזי בילוי ופנאי ושדרה מסחרית.

== הערות שוליים ==

קטגוריה:כפר סבא: גאוגרפיה
קטגוריה:ישראל: אזורי תעשייה
קטגוריה:כפר סבא: כלכלה
לודוויג, דוכס וירטמברג

לודוויג, דוכס וירטמברג (בגרמנית: Ludwig von Württemberg; 30 באוגוסט 1756 – 20 בספטמבר 1817), היה דוכס וירטמברג, ואחיו של פרידריך הראשון, מלך וירטמברג.

==ביוגרפיה==
לודוויג נולד ב-30 באוגוסט 1756 בטרפטו דר רגה שהייתה חלק מממלכת פרוסיה, לפרידריך אויגן, שהיה מאוחר יותר דוכס וירטמברג, ולפרדריקה דורותיאה מברנדנבורג-שוודט, בתו של פרידריך וילהלם, מרקיז ברנדנבורג-שוודט.

בשנת 1775 הצטרף לודוויג לצבא הפרוסי בדרגת אוברסט לוטננט, ובשנת 1776 הצטרף לרגימנט הרגלים ה-39. בשנת 1778 לחם לודוויג במלחמת הירושה הבווארית, ובשנת 1779 הועלה לדרגת אוברסט. בשנת 1782 מונה לודוויג למפקד הרגימנט ה-5, ובהמשך אותה שנה הועלה לדרגת גנרל מיור. בשנת 1790 הצטרף לודוויג לצבא הפולני, ומונה למושל ורשה בדרגת גנרל לוטננט. באותה השנה לחם לודוויג עם הצבא הפרוסי, כחלק מהקואליציה האנטי-צרפתית הראשונה. בשנת 1792 פרצה המלחמה הפולנית-רוסית (1792), אולם לודוויג סירב להילחם והתחמק מתפקידו בטענות של מחלה. כתוצאה מכך הודח לודוויג מתפקידו, ואשתו מריה צ'ארטוריסקה אף התגרשה ממנו. בשנת 1796 מונה לודוויג למושל אנסבך וביירוית, ובשנת 1798 הועלה לדרגת גנרל חיל הפרשים. בשנת 1800 פרש לודוויג מהצבא בעקבות מחלה, והועלה לדרגת גנרל-פלדמרשל.

ברוב חייו חי לודוויג בחובות, מפני שחי ברמה גבוהה מעבר ליכולתו, ובנוסף נאלץ לשאת בעלויות גירושין גבוהים מאוד. בעקבות קשריו הטובים עם בית המלוכה הרוסי - אחותו סופיה דורותיאה, נסיכת וירטמברג הייתה אשתו של פאבל הראשון, קיסר רוסיה, מונה לודוויג לקצין בצבא האימפריה הרוסית ומונה למושל ריגה. בשנת 1807 השתקע לודוויג בממלכת וירטמברג, וקיבל מאחיו פרידריך הראשון, מלך וירטמברג את הפיקוד על כוחות המשמר. בשנת 1811 התיישב עם משפחתו בעיר קירכהיים מתחת טק, וב-20 בספטמבר 1817 מת לודוויג בביתו.

==משפחתו==
ב-28 באוקטובר 1784 התחתן לודוויג עם מריה צ'ארטוריסקה, בתם של הנסיך אדם קז'ימייז' צ'ארטוריסקי ואיזבלה פלמינג, ממנה היה לו בן אחד:
* אדם מוירטמברג (1792–1847).

ב-28 בינואר 1797 התחתן לודוויג עם הנרייטה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, ממנה נולדו לו 5 ילדים:
* מריה דורותיאה, דוכסית וירטמברג (1797–1855), התחתנה עם הארכידוכס יוזף, פלטין הונגריה
* אמליה, דוכסית וירטמברג (1799–1848), התחתנה עם יוזף, דוכס סקסוניה-אלטנבורג
* פאולינה תרזה, דוכסית וירטמברג (1800–1873), התחתנה עם וילהלם הראשון, מלך וירטמברג
* אליזבת אלכסנדרינה, דוכסית וירטמברג (1802–1864), התחתנה עם וילהלם, נסיך באדן
* אלכסנדר, דוכס וירטמברג (1804–1885), סבה של מרי מטק

== אילן יוחסין ==

==קישורים חיצוניים==

* 

קטגוריה:נסיכים גרמנים
קטגוריה:בית וירטמברג
קטגוריה:גנרל-פלדמרשלים בצבא הפרוסי
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי עיטור אנדריי הקדוש
קטגוריה:אבירי מסדר העיט השחור
קטגוריה:אבירי מסדר העיט הלבן
קטגוריה:גרמנים שנולדו ב-1756
קטגוריה:גרמנים שנפטרו ב-1817
לואיזה איזבלה, רוזנת העיר קירכברג

לואיזה איזבלה, רוזנת העיר קירכברג (גרמנית: Luise Isabelle, Burggräfin von Kirchberg, 19 באפריל 1772 - 6 בינואר 1827), הייתה אשתו של פרידריך וילהלם, נסיך נסאו-ויילבורג.

==ביוגרפיה==
לואיזה איזבלה נולדה בהכנבורג ב-19 באפריל 1772, לווילהלם גאורג, רוזן העיר קירכברג, רוזן זיין-הכנבורג ולאיזבלה אוגוסטה, נסיכת רויס-גרייץ, בתם של היינריך האחד עשר, נסיך רויס-גרייץ וקונרדינה אלאונורה, נסיכת רויס-קסטריץ.

ב-31 ביולי 1788 התחתנה לואיזה איזבלה עם פרידריך וילהלם, נסיך הכתר של נסאו-ויילבורג, וב-28 בנובמבר אותה שנה מת חמיה קרל כריסטיאן, נסיך נסאו-ויילבורג, ובעלה פרידריך וילהלם עלה לשלטון במקומו.

ב-17 ביולי 1806 הצטרפו נסיכות נסאו-ויילבורג ונסיכות נסאו-אוזינגן לקונפדרציה של הריין, וב-30 באוגוסט 1806 התאחדו הנסיכויות לישות אחת - דוכסות נסאו. בראש הדוכסות הועמד פרידריך אוגוסט, נסיך נסאו-אוזינגן שהיה המבוגר מבין שני השליטים, ומכיוון שלא היו לו ילדים נקבע שבעלה פרידריך וילהלם יירש אותו לאחר מותו.

לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן.

ב-9 בינואר 1816 מת בעלה פרידריך וילהלם מנפילה במדרגות, ובנו וילהלם מונה לנסיך נסאו-ויילבורג. לאחר מות פרידריך אוגוסט, דוכס נסאו ב-24 במרץ 1816, עלה בנה וילהלם לשלטון במקומו כדוכס נסאו. ב-6 בינואר 1827 מתה לואיזה איזבלה בווינה, והיא בת 55 שנים.

==משפחתה==
ב-31 ביולי 1788 התחתנה לואיזה איזבלה עם פרידריך וילהלם, נסיך נסאו-ויילבורג, ממנו נולדו לה 4 ילדים:
* וילהלם, דוכס נסאו (1792–1839)
* אוגוסטה לואיזה וילהלמינה (1794–1796)
* הנרייטה, נסיכת נסאו-ויילבורג (1797–1829), התחתנה עם הארכידוכס קרל, דוכס טשן
* פרידריך וילהלם (1799–1845)

== אילן יוחסין ==

==קישורים חיצוניים==

* [http://thepeerage.com/p10884.htm#i108832 לואיזה איזבלה, רוזנת העיר קירכברג]
* 

קטגוריה:רוזנים גרמנים
קטגוריה:ילידות 1772
קטגוריה:נפטרות ב-1827
זאב צעיר

זאב צעיר (באנגלית: Teen Wolf, זאב בן-נוער) הוא סרט פנטזיה-קומדיה אמריקאי משנת 1985 בבימויו של רוד דניאל ובכיכובו של מייקל ג'יי פוקס, המגלם תלמיד תיכון המגלה יום אחד את הסוד המשפחתי יוצא הדופן: הוא נצר לשושלת של אנשי זאב.

==תקציר העלילה==
סקוט האוורד (מייקל ג'יי פוקס) הוא בחור צעיר שנלחם כדי להתקבל לנבחרת הכדורסל של בית הספר. הוא מנסה בכל כוחו למשוך את תשומת לבה של בחורה שהוא דלוק עליה אך ללא הצלחה. יום אחד חלים אצלו שינויים מפחידים שהופכים אותו לאדם זאב, מעכשיו הוא צריך להתחיל ללמוד להתמודד עם השינוי החדש.

==שחקנים ודמויות==
{| class="wikitable"
|-
! שם השחקן/נית !! שם הדמות
|-
| מייקל ג'יי פוקס || סקוט האוורד
|-
| לורי גריפין || פמלה וילס
|-
| ג'יימס המפטון || הרולד האוורד
|-
| סוזן אורסיטי || ליסה "בוף" מרקוני
|-
| ג'רי לוין || רופרט "סטילס" סטילינסקי
|-
| מאט אדלר || לואיס
|-
| קידוס הנוק || קצין המשטרה מייקל
|-
| ג'ים מק'קרל || סגן המנהל ראסטי ת'ורן
|-
| מארק ארנולד || מיק מק'אליסטר
|-
| ג'יי טרסס || המאמן בובי פינסטוק
|-
| מארק הולטון || צ'אבי
|-
| קלייר פק || מיס הויט
|-
| גרגורי איצין || המורה לאנגלית
|-
| דוריס הס || המורה למדעים
|-
| סקוט פאולין || קירק לולי
|-
| אליזבת גרוסי || טינה
|-
| מלאני מנוס || ג'ין
|-
| דאג סאוואנט || בראד
|-
| טרוי אוונס || בראד
|-
| ריצ'רד ברוק || מאמן "הדרקונים"
|-
| הרווי ורנון || מוכר בחנות (ללא שם)
|}

==מורשת==
===סרט המשך===
בשנת 1987 יצא סרט המשך בשם "זאב צעיר 2", אך סרט זה לא זכה לאותה ההצלחה כמו הסרט הראשון.

===עיבוד לטלוויזיה===

בשנים 2011–2017 שודרה ברשת MTV סדרת טלוויזיה המבוססת על הסרט, "זאב צעיר", בכיכובו של טיילר פוסי בתפקיד הראשי. היא זכתה להצלחה רבה וכללה מאה פרקים במשך שש עונות.

==קישורים חיצוניים==

* 

==הערות שוליים==

קטגוריה:סרטי אימה מ-1985
קטגוריה:זאב צעיר
קטגוריה:סרטי כדורסל אמריקאיים
קרל כריסטיאן, נסיך נסאו-ויילבורג

קרל כריסטיאן, נסיך נסאו-ויילבורג (גרמנית: Karl Christian von Nassau-Weilburg, 16 בינואר 1735 - 28 בנובמבר 1788), היה נסיך נסאו-ויילבורג בין השנים 1753–1788.

==ביוגרפיה==
קרל כריסטיאן נולד בויילבורג ב-16 בינואר 1735, לקרל אוגוסט, נסיך נסאו-ויילבורג ואוגוסטה, נסיכת נסאו-אידשטיין, בתם של גאורג אוגוסט, רוזן נסאו-אידשטיין והנרייטה דורותיאה מאטינגן-אטינגן.

בשנת 1753 מת אביו קרל אוגוסט, נסיך נסאו-ויילבורג, וקרל כריסטיאן עלה לשלטון במקומו. בשנת 1754 הצטרף קרל כריסטיאן לצבא ההולנדי, והתקדם בו לדרגת גנרל. ב-5 במרץ 1760 התחתן קרל כריסטיאן עם קרולינה, נסיכת אורנז'-נסאו, בתם של וילם הרביעי, נסיך אורנז' ואן, הנסיכה המלכותית, ממנה נולדו לו 15 ילדים. בשנת 1769 מונה קרל כריסטיאן למפקד משמר הפרשים ההולנדי והועלה לדרגת פילדמרשל, ובשנת 1773 אף מונה למושל הערים ברגן אופ זום ומאסטריכט. בשנת 1787 ניסה קרל כריסטיאן להגיע להסדר עם ה"פטריוטים", אולם המשא ומתן נכשל.

במהלך שלטונו שיפר קרל כריסטיאן את הממשל, החינוך, החקלאות והמסחר ברחבי הנסיכות, ואף הגיע להסדרים בעניין גבולות הנסיכות עם שליטי המדינות הסמוכות. בשנת 1783 חתם קרל כריסטיאן יחד עם שאר ראשי הענפים השונים של בית נסאו, על אמנה ולפיה במקרה של היכחדות אחד מענפי המשפחה, תעבור הנחלה לענפים האחרים.

לאחר מותה של אשתו קרולינה, נסיכת אורנז'-נסאו בשנת 1787 היה אמור קרל כריסטיאן להתחתן בנישואים מורגנטיים עם ברברה גיסן פון קירכהיים, אולם הוא מת עוד קודם לכן ב-28 בנובמבר 1788, ובנו פרידריך וילהלם, נסיך נסאו-ויילבורג עלה במקומו לשלטון.

==משפחתו==
ב-5 במרץ 1760 התחתן קרל כריסטיאן עם קרולינה, נסיכת אורנז'-נסאו, בתם של וילם הרביעי, נסיך אורנז' ואן, הנסיכה המלכותית, ממנה נולדו לו 15 ילדים:
* גאורג וילהלם, נסיך הכתר של נסאו-ויילבורג (1760–1762)
* וילהלם לודוויג, נסיך הכתר של נסאו-ויילבורג (1761–1770)
* אוגוסטה קרולינה מנסאו-ויילבורג (1764–1802)
* וילהלמינה לואיזה מנסאו-ויילבורג (1765–1837), התחתנה עם היינריך השלושה עשר, נסיך רויס-גרייץ
* ילד מת (1767)
* פרידריך וילהלם, נסיך נסאו-ויילבורג (1768–1816)
* קרולינה לואיזה פרדריקה מנסאו-ויילבורג (1770–1828), התחתנה עם קרל לודוויג, נסיך ויד
* קרל לודוויג מנסאו-ויילבורג (1772)
* קרל פרידריך וילהלם מנסאו-ויילבורג (1775–1807)
* אמליה, נסיכת נסאו-ויילבורג (1776–1841), התחתנה עם ויקטור השני, נסיך אנהלט-ברנבורג-שאומבורג-הוים, ולאחריו התחתנה עם פרידריך פרייהר פון שטיין-ליבנשטיין צו בארכפלד
* ילד מת (1778)
* ילד מת (1779)
* הנרייטה, נסיכת נסאו-ויילבורג (1780–1857), התחתנה עם לודוויג, דוכס וירטמברג
* קרל מנסאו-ויילבורג (1784)
* ילד מת (1785)

== אילן יוחסין ==

==קישורים חיצוניים==

* [http://weilburg-lahn.info/pdf/biografie_karl_christian_lang.pdf קרל כריסטיאן, נסיך נסאו-ויילבורג] 
* 

{| class="wikitable" style="margin:auto;text-align:center;"
|-
| colspan="3" align="center"| קרל כריסטיאן, נסיך נסאו-ויילבורג בית נאסאו נולד:16 בינואר 1735 מת:28 בנובמבר 1788
|-
| rowspan="1" align="center"| קרל אוגוסט
| rowspan="1" align="center"| נסיכות נסאו-ויילבורג 1753–1788
| rowspan="1" align="center"| פרידריך וילהלם
|}

קטגוריה:נסיכים גרמנים
קטגוריה:בית נסאו
קטגוריה:ילידי 1735
קטגוריה:גרמנים שנפטרו ב-1788
קרולינה, נסיכת אורנז'-נסאו

קרולינה, נסיכת אורנז'-נסאו (בהולנדית: Carolina van Oranje-Nassau; 28 בפברואר 1743 – 6 במאי 1787) הייתה בתו של וילם הרביעי, נסיך אורנז' ואשתו של קרל כריסטיאן, נסיך נסאו-ויילבורג.

==ביוגרפיה==
קרולינה נולדה ב-28 בפברואר 1743 בלייוורדן לוילם הרביעי, נסיך אורנז' ולאן, הנסיכה המלכותית, בתם של ג'ורג' השני, מלך בריטניה וקרולין, מרקיזת ברנדנבורג-אנסבך. בעת לידתה לא היו להוריה בנים, ובעקבות כך העביר אביה חוק בשנת 1747 שגם בנות יוכלו לרשת את משרת הסטאדהאודר, אולם שנה לאחר מכן נולד אחיה וילם, והוא הפך ליורש העצר.

בשנת 1751 מת אביה וילם הרביעי, נסיך אורנז', ואחיה וילם החמישי, נסיך אורנז' עלה לשלטון במקומו. אולם מכיוון שהיה קטין שלטו עוצרים במקומו. בתחילה שלטה אמה אן, הנסיכה המלכותית, לאחר מכן סבתה מריה לואיזה, רוזנת הסן-קאסל, ולאחר מותה בשנת 1765 שלטה קרולינה כעוצרת בשם אחיה למשך שנה. ב-5 במרץ 1760 התחתנה קרולינה עם קרל כריסטיאן, נסיך נסאו-ויילבורג, ממנו נולדו לה 15 ילדים. ב-6 במאי 1787 מתה קרולינה בקירכהיימבולאנדן, והיא בת 44 שנים.

==משפחתה==
ב-5 במרץ 1760 התחתנה קרולינה עם קרל כריסטיאן, נסיך נסאו-ויילבורג, ממנו נולדו לה 15 ילדים:
* גאורג וילהלם, נסיך הכתר של נסאו-ויילבורג (1760–1762)
* וילהלם לודוויג, נסיך הכתר של נסאו-ויילבורג (1761–1770)
* אוגוסטה קרולינה מנסאו-ויילבורג (1764–1802)
* וילהלמינה לואיזה מנסאו-ויילבורג (1765–1837), התחתנה עם היינריך השלושה עשר, נסיך רויס-גרייץ
* ילד מת (1767)
* פרידריך וילהלם, נסיך נסאו-ויילבורג (1768–1816)
* קרולינה לואיזה פרדריקה מנסאו-ויילבורג (1770–1828), התחתנה עם קרל לודוויג, נסיך ויד
* קרל לודוויג מנסאו-ויילבורג (1772)
* קרל פרידריך וילהלם מנסאו-ויילבורג (1775–1807)
* אמליה, נסיכת נסאו-ויילבורג (1776–1841), התחתנה עם ויקטור השני, נסיך אנהלט-ברנבורג-שאומבורג-הוים, ולאחריו התחתנה עם פרידריך פרייהר פון שטיין-ליבנשטיין צו בארכפלד
* ילד מת (1778)
* ילד מת (1779)
* הנרייטה, נסיכת נסאו-ויילבורג (1780–1857), התחתנה עם לודוויג, דוכס וירטמברג
* קרל מנסאו-ויילבורג (1784)
* ילד מת (1785)

== אילן יוחסין ==

==קישורים חיצוניים==

* 

קטגוריה:ילידות 1743
קטגוריה:בית אוראניה-נסאו
קטגוריה:אישים הקבורים בכנסייה החדשה בדלפט
קטגוריה:עוצרות
קטגוריה:נפטרות ב-1787
עונת 2008 בגביע ליברטדורס

עונת 2008 בגביע ליברטדורס הייתה העונה ה-49 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-29 בינואר 2008 והתחרות הסתיימה ב-2 ביולי 2008. בתחרות השתתפו 38 קבוצות מכל מדינות חברי הארגון ומקסיקו.

התחרות הסתיימה בניצחון של ליגה דפורטיבה אוניברסיטריה דה קיטו, וזאת בפעם הראשונה בתולדות המועדון.

==מתכונת התחרות==
בתחרות השתתפו 38 קבוצות:

* ארגנטינה - 6
* ברזיל - 5 
* קולומביה, פרו, צ'ילה,בוליביה,אקוודור,אורוגוואי, פרגוואי, ונצואלה, מקסיקו- 3 (כל אחת)

בתחילה 12 קבוצות (1 מכל המדינות המשתתפות ו-2 מארגנטינה) התחרו על 6 מקומות במשחקי הבתים.
בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט. 

בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.

במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.

הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.

==השלבים המתקדמים==

===סדרת הגמר===

==קישורים חיצוניים==

* [http://www.rsssf.com/sacups/copa08.html פרטים על התחרות]

קטגוריה:תחרויות כדורגל ב-2008
קטגוריה:עונות בגביע ליברטדורס
פריץ דלית

פריץ דלית (סאלברג) (27 באפריל 1910 – 21 בנובמבר 1973) היה רופא ישראלי, ממייסדי חיל הרפואה, ממקימי בית החולים הצבאי מספר 5, בתל ליטווינסקי, שהפך לבית חולים תל השומר,
מייסד ומנהלו הראשון של מכון הרנטגן בבית החולים תל-השומר.

==קורות חיים==
דלית נולד בפרנקפורט שבגרמניה, לאביו איזידור. לאחר סיום הגימנסיה על-שם גתה התקבל ללימודי רפואה וסיימם בפרנקפורט. את עבודת הדוקטורט הגיש לאוניברסיטת ברן בשווייץ. ב-1937 קיבל את הדיפלומה. באותה שנה התחתן עם אלזה לבית דאהל (1913–2010). בשנת 1937 עלו בני הזוג לארץ ישראל. מספר שנים היה חבר קיבוץ שער הנגב (היום קיבוץ חפץ חיים). בשנת 1944 התחיל התמחות ברדיולוגיה בבית החולים בילינסון אצל פרופ' הנס סלינגר. 

בשנת 1948 גויס לצה"ל, במלחמת העצמאות הוצב בבית החולים "שוויצר" בטבריה. היה ממקימי חיל הרפואה ובית החולים הצבאי מספר 5, בתל ליטווינסקי, שהפך לבית חולים תל השומר.

לפי דרישת דוד בן-גוריון עברת את שמו מסאלברג לדלית (שם משפחת רעייתו היה דאהל).

לאחר מלחמת העצמאות, מונה דלית למנהל המכון. הוא המשיך את שרותו בצה"ל עד שנת 1965, אז השתחרר בדרגת סגן-אלוף, אך המשיך לנהל את המכון כאזרח. 

בשנות ה-60 דלית החליט שכל בכיר במכון יהיה אחראי על תחום הדמיה מסוים. הדמיה ב קרדיולוגיה, הדמיה בגסטרואנטרולוגיה, הדמיה בנוירולוגיה, הדמית דרכי השתן, והדמית פדיאטריה. בהמשך הונהגו בדיקות הארתרוגרפיה, (ה-CT הראשון הוכנס בשנת 1979).

באותה עת ניהל את ההוראה הרדיולוגית בשיתוף עם בית הספר לרפואה של אוניברסיטת תל אביב במסגרת לימודי המשך של רפואה.

דלית היה בעל אוריינטציה מדעית, הוא נסע כל שנה לחו"ל כדי ללמוד וליצור קשרים עם רדיולוגים בחו"ל.

דלית ערך מחקר מקיף על המיקום השכיח ביותר להופעת הסתיידויות באאורטה (אבי העורקים). הייתה לו תאוריה שהסידן שוקע בlocus minoris resistentiae, המקומות בהן יש חולשה מרבית של הדופן, אזורים שמהם מניצים לאחר הלידה ענפים של עורקים מהאאורטה, וכן במקום של הדוקטוס ארטריוזוס. הוא גם ביצע ניתוחים באאורטות של בעלי חיים. 

מתלמידיו ותלמידותיו: ד"ר אברהם שטרנברג, ד"ר נזים שהיין, שמונה למנהל מכון הרנטגן בבית החולים וולפסון, ד"ר ויקטור דויטש שכיהן כמנהל מכון הרנטגן בשיבא בשנים 1973–1979, פרופ' מאיה הרץ, שכיהנה כמנהלת מכון הרנטגן בשיבא בשנים 1979–1987, ד"ר זאן מיליטיאנו, פרופ' בנימינה מורג, ד"ר מנחם הירש שעבר למכון הרנטגן שנפתח בבית החולים סורוקה.

דלית חלה בדלקת של מסתמי הלב, אנדוקרדיטיס זיהומית. הוא נותח ב-יוסטון על ידי גדול מנתחי הלב בתקופה מייקל דבייקי, חזר לישראל, אך מת מאי-ספיקת לב בגיל 63, ב-1973.

השאיר אישה, אלזה ובן מיכאל דלית נקבר בבית הקברות קריית שאול

== ראו גם ==
* רדיולוגיה

== לקריאה נוספת ==
* נסים לוי, יעל לוי, "רופאיה של ארץ-ישראל 1948-1799", איתי בחור הוצאה לאור, מהדורה שנייה, מרץ 2012, עמוד 169.
*[https://www.nevo.co.il/law_word/Law10/YALKUT-1135.pdf ילקוט הפרסומים, מינוי מומחים משפטיים ברנטגנולוגיה, שנת 1963] עמוד 643.

== הערות שוליים ==

קטגוריה:אנשי העלייה החמישית
קטגוריה:סגל אוניברסיטת תל אביב: רפואה
קטגוריה:סגל המרכז הרפואי ע"ש חיים שיבא - תל השומר
קטגוריה:סגל מרכז רפואי רבין
קטגוריה:רדיולוגים ישראלים
קטגוריה:רופאים צבאיים ישראלים
קטגוריה:רדיולוגים ביישוב
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1910
קטגוריה:ישראלים שנפטרו ב-1973
לוקהיד F-80 שוטינג סטאר

לוקהיד P-80 שוטינג־סטאר (באנגלית: Lockheed P-80 Shooting Star מאוחר יותר סומן F-80) הוא מטוס קרב סילוני תת־קולי מהדור הראשון שיוצר על ידי לוקהיד והיה למטוס הסילון המבצעי הראשון של ארצות הברית. פיתוח המטוס החל בשנת 1943 וראשוני המטוסים נמסרו לידי צבא ארצות הברית תוך 143 ימים וסומן P-80. למרות תקופת הפיתוח הקצרה המטוס לא ראה שירות מבצעי במהלך מלחמת העולם השנייה.

לאחר המלחמה כאשר חיל האוויר האמריקאי נהיה עצמאי, המטוס סומן כ-F-80, והיה למטוס טורבו סילון הראשון בשירותו. הניסיון שהחיל צבר עם המטוס הזה עזר לו להיכנס ל"עידן הסילון".

המטוס ראה שירות נרחב במהלך מלחמת קוריאה והוא התעלה בביצועיו על מרבית מטוסי הקרב של האויב. עם זאת, עם הופעת מטוס המיג־15 בזירה המטוס לא היה יכול להמשיך ולתפקד בתפקידי יירוט וליווי ולכן שימש בעיקר כמטוס תקיפה.

על בסיס המטוס הזה פותח ה־F-94 סטארפייר ששימש כמטוס יירוט לכל מזג אוויר. כמו כן ממטוס זה פותח ה־T-33 שוטינג סטאר שהיה למטוס אימון מוצלח במיוחד שנשאר בשירות חיל האוויר האמריקאי עד אמצע שנות ה־80.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
F-80
קטגוריה:מטוסי קרב מתוצרת ארצות הברית
דיפלומה

דיפלומה שהונפקה על ידי המכללה העירונית במקסיקו סיטי, 1948
דיפלומה היא מסמך המונפק בדרך כלל על ידי רשות ריבונית או גוף רשמי, המקנה או מוכיח זכות, תואר (אצילות, מקצוע), הכרה (פרס), לימודים בכלל, או תואר אקדמי בפרט (תואר ראשון, תואר שני, ותואר שלישי). הדיפלומה כוללת אימות לאותנטיות של המסמך בדמות חותמת, מונוגרמה, או חתימה בכתב יד.

== אטימולוגיה ==
המילה "דיפלומה" היא מילה ביוונית (δίπλωμα) שמשמעותה: תעודה מקופלת.

== בישראל ==
=== תארים לא-אקדמיים ===
בישראל מוענקות דיפלומות על ידי גורמים ממשלתיים שונים. בוגרי לימודים טכנולוגיים, לימודי טכנאי והנדסאי, מקבלים דיפלומות מטעם מה"ט, המכון הממשלתי להכשרה בטכנולוגיה ובמדע<ref></ref>. דיפלומות אלו של טכנאים והנדסאים לא-נחשבות לתארים אקדמיים. הזכאות לדיפלומות היא בכפוף לעמידה בכל דרישות הלימודים ומעבר בחינות ממשלתיות שנערכות על ידי מה"ט. סוג הדיפלומה משתנה בהתאם למגמה ולמסלול הלימוד. לבוגרי י"ג-י"ד (מסלולי העתודה הטכנולוגית) הלומדים לימודי טכנאי או הנדסאי, מוענקות הדיפלומות על ידי משרד החינוך<ref></ref>. במסגרת הנפקת הדיפלומות לבוגרים שולחים במשרד החינוך את הדיפלומות החתומות אל המכללות שבהן למדו הסטודנטים. הדיפלומות מונפקות על ידי אגף הבחינות במשרד לאחר קבלת הזכאות לכך ועמידת התלמיד בכל דרישות הסף.

=== תארים אקדמיים ===
על הענקת הדיפלומות למסיימים לימודים אקדמיים לתואר ראשון אקדמי ולתארים מתקדמים מפקחת המועצה להשכלה גבוהה (מל"ג)<ref></ref>. סוגי הדיפלומות המוענקים לבוגרי תואר ראשון בישראל משתנה בהתאם לסוג התואר ותחום הלימוד.

== ראו גם ==
* תואר ראשון
* לימודי תעודה

== קישורים חיצוניים ==

==הערות שוליים==

קטגוריה:מסמכים
קטגוריה:למידה
חיים ביטון

חיים ביטון (נולד בט' בשבט תשל"ח, 17 בינואר 1978) הוא שר במשרד החינוך, האחראי על החברה למתנ"סים והחינוך הממלכתי החרדי, ומשמש גם כמנכ"ל מפלגת ש"ס. בתפקידיו הקודמים כיהן כמנכ"ל מוסדות "מגדל אור", חבר מועצת העיר מגדל העמק ומנכ"ל רשת מעיין החינוך התורני "בני יוסף".

== ביוגרפיה==
נולד בישראל לרב ישועה ורחל, למד בישיבת עטרת ישראל, בעל תואר ראשון במשפטים<ref name=":0"></ref>.

ביטון החל את דרכו בגיל 20 כעוזר סמנכ"ל אל המעיין, ב-2001 מונה לסמנכ"ל רשת מגדל אור של הרב יצחק דוד גרוסמן, ובשנים 2003–2014 שימש כמנכ"ל העמותה. היה חבר מועצת העיר במגדל העמק, ביטון התמנה למנהל לשכתו של אריה דרעי עם חזרתו לפוליטיקה, ולאחר מכן למנכ"ל תנועת ש"ס בבחירות לכנסת התשע עשרה. הוא שימש בתפקיד ראש מטה בבחירות לרשויות המקומיות. ולאחר מכן היה יו"ר מטה הבחירות לכנסת העשרים. הוא הוצב במקום התשיעי ברשימת ש"ס בבחירות אלו, אך לאחר הבחירות התפטר מן הרשימה ויגאל גואטה נכנס במקומו לכנסת עם התפטרותו של משולם נהרי. כיהן כמנכ"ל רשת "בני יוסף" במשך 6 שנים בין השנים 2015–2021 בתקופה זו ביצע ביטון בגיבויו המלא של אריה דרעי רביזיות ניהוליות רבות ובתקופתו צמחה והכפילה הרשת את כמות התלמידים והמוסדות שבה.

מאז מינויו כמנכ"ל ש"ס נחשב ביטון לאיש אמונו של יו"ר ש"ס, אריה דרעי, ביטון אחראי לארגון כנסי התנועה, בין היתר על כינוסי העלייה לרגל בחגים שמארגנת תנועת אל המעיין. קיים כינוסי ועידות נבחרי המפלגה, וראשי מועצות. כמו כן ארגן כינוס מורי הרשת, וכינוס תלמידי רשת בני יוסף באצטדיון ארנה בירושלים. ב-2016 כמנכ"ל הרשת ערך ביקור במוסדות רשת בני יוסף לשר חינוך נפתלי בנט על אף התנגדות חברי הכנסת מטעם יהדות התורה. כמו כך ערך ביקור עם הנהלת ידידות טורונטו המשתפים פעולה עם רשת בני יוסף ומעודדים חרדים לאקדמיה, דבר שלא היה מקובל בשנים הקודמות ברשת. בתקופתו הוסרה מחד ההוראה לחייב את עובדי הרשת להיות מנויים לעיתון יום ליום לאחר שהוראה כזו הייתה במשך 20 שנה אך מאידך הועלתה הדרישה מפעילי התנועה לתמוך כלכלית בעיתון "הדרך" שופרה החדש של תנועת ש"ס.

בתפקידו כמנכ"ל ש"ס קידם את התחום המחשוב של המפלגה בבחירות לכנסת העשרים. והיה אחראי על ארגון העצרת במלאת השבעה לרב עובדיה יוסף. ב-2017 ייסד ועידות למנהלי תלמודי תורה והמוסדות.

ביוני 2020 קבע המשנה ליועץ המשפטי לממשלה רז נזרי כי ביטון לא יוכל עוד לשאת בשני תפקידים במקביל, גם מנכ"ל תנועת ש"ס וגם מנכ"ל רשת בני יוסף<ref></ref>. לאור קביעתו של נזרי הודיע ביטון כי ימשיך לכהן כמנכ"ל רשת בני יוסף.

בפברואר 2021 הוצב ביטון כמועמד מספר 5 בתנועת ש"ס לקראת הבחירות לכנסת העשרים וארבע<ref></ref>. לאחר שש"ס קיבלה בבחירות 9 מנדטים נכנס ביטון לכנסת.

בבחירות לכנסת העשרים וחמש הוצב במקום ה-5 ברשימת ש"ס לכנסת. עם הקמת הממשלה ה-37, מונה לשר במשרד החינוך, לצד שר החינוך יואב קיש, והתפטר מהכנסת במסגרת החוק הנורווגי. במסגרת זו, הוא ממונה על החינוך החרדי והחברה למתנ"סים.

ביטון מתגורר בגבעת זאב. הוא אב לחמישה וסב לנכדים.<ref name=":0" />

== ראו גם ==
* בני יוסף

==קישורים חיצוניים==

* [https://www.knesset.tv/knesset-members/haim-biton/ חיים ביטון], באתר ערוץ כנסת

==הערות שוליים==

קטגוריה:חברי מועצה ברשויות מקומיות בישראל
קטגוריה:גבעת זאב: חברי הכנסת
קטגוריה:חברי הכנסת מטעם ש"ס
קטגוריה:מנכ"לים ישראלים
קטגוריה:בוגרי ישיבת עטרת ישראל
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברי כנסת מתנחלים
קטגוריה:שרי ממשלת ישראל השלושים ושבע
קטגוריה:ישראלים שנולדו ב-1978
עונת 2009 בגביע ליברטדורס

עונת 2009 בגביע ליברטדורס הייתה העונה ה-50 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-27 בינואר 2009 והתחרות הסתיימה ב-15 ביולי 2009. בתחרות השתתפו 38 קבוצות מכל מדינות חברי הארגון ומקסיקו.

התחרות הסתיימה בניצחון של אסטודיאנטס לה פלאטה, וזאת בפעם הרביעית בתולדות המועדון.

==מתכונת התחרות==
בתחרות השתתפו 38 קבוצות:

* ברזיל,ארגנטינה - 5 כל אחת
* אקוודור - 4 
* קולומביה, פרו, צ'ילה,בוליביה,אורוגוואי, פרגוואי, ונצואלה, מקסיקו- 3 (כל אחת)

בתחילה 12 קבוצות (1 מכל המדינות המשתתפות ו-2 מאקוודור) התחרו על 6 מקומות במשחקי הבתים.
בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט. 

בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.

במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.

הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני. 

==השלבים המתקדמים==

===סדרת הגמר===

==קישורים חיצוניים==

* [http://www.rsssf.com/sacups/copa09.html פרטים על התחרות]
 

קטגוריה:תחרויות כדורגל ב-2009
קטגוריה:עונות בגביע ליברטדורס
יוהאן וילם פריסו, נסיך אורנז'

יוהאן וילם פריסו, נסיך אורנז (בהולנדית: Johan Willem Friso van Oranje-Nassau; 14 באוגוסט 1687 – 14 ביולי 1711) היה נסיך אורנז' בין השנים 1702–1711.

==ביוגרפיה==
וילם נולד בלייוורדן ב-14 באוגוסט 1687, להיינריך קזימיר השני, רוזן נסאו-דיאץ ולהנרייטה אמליה, נסיכת אנהלט-דסאו, בתם של יוהאן גאורג השני, נסיך אנהלט-דסאו והנרייטה שרלוטה, רוזנת נסאו. בשנת 1696 מת אביו היינריך קזימיר השני, רוזן נסאו-דיאץ, ויוהאן וילם פריסו מונה במקומו לנסיך נסאו-דיאץ ולסטאדהאודר של פריסלנד וחרונינגן.

ב-19 במרץ 1702 מת ויליאם השלישי, מלך אנגליה, שהיה בנוסף נסיך אורנז'. מותו של ויליאם היה גם סופו של בית אורנז'-נסאו ההולנדי, ששלט בארצות השפלה מאז ימי וילם השתקן. בכל חמשת המחוזות בהם שלט ויליאם השלישי – הולנד, זיילנד, אוטרכט, חלדרלנד ואוברייסל – הושעה תפקיד הסטאטהולדר לאחר מותו של ויליאם. שני המחוזות הנותרים – פריסלנד וחרוניגן – מעולם לא נשלטו בידי ויליאם השלישי, ובהם המשיך יוהאן וילם פריסו לשלוט. לפי צוואתו של ויליאם, היה יוהאן וילם פריסו אמור גם לרשת את נסיכות אורנז', אך פרידריך הראשון, מלך בפרוסיה תבע את המחוז הזה לעצמו.

בשנת 1707 התגייס יוהאן וילם פריסו לצבא ההולנדי, ופיקד עליו בקרבות שונים במהלך מלחמת הירושה הספרדית, כחלק מצבאו של ג'ון צ'רצ'יל, הדוכס הראשון ממרלבורו.

ב-14 ביולי 1711 טבע יוהאן וילם פריסו, בעת מסעו מהחזית בפלנדריה למפגש עם פרידריך הראשון, מלך בפרוסיה, לדיון על ירושת נסיכות אורנז'. יוהאן וילם פריסו הותיר לבנו וילם שנולד לאחר מותו, את טענתו לשלטון בנסיכות. תחת חוזה אוטרכט, עליו הוסכם בשנת 1713, התיר פרידריך הראשון למלך צרפת, לואי הארבעה עשר, לקחת את מחוזות אוראנז' לרשותו. לוילם הרביעי נותר רק התואר "נסיך אורנז'" הריק מתוכן, בנוסף בשנת 1747 קיבל וילם הרביעי קיבל גם את תפקיד הסטאדהאודר (משנה זו והלאה היה סטאדהאודר אחד לכל הרפובליקה, ולא אחד לכל מחוז כפי שהיה לפני כן).

==משפחתו==
ב-26 באפריל 1709 התחתן יוהאן וילם פריסו עם מריה לואיזה, רוזנת הסן-קאסל, בתם של קרל, רוזן הסן-קאסל ומריה אמליה מקורלנד, ממנה היו לו 2 ילדים:
* אמליה, נסיכת נסאו-דיאץ (1710–1777), התחתנה עם פרידריך, נסיך הכתר של באדן-דורלאך.
* וילם הרביעי, נסיך אורנז' (1711–1751)

== אילן יוחסין ==

==קישורים חיצוניים==

* 
* 

קטגוריה:הרוגי טביעה
קטגוריה:נסיכי אוראניה-נסאו
קטגוריה:נסיכים גרמנים
קטגוריה:בית נסאו
קטגוריה:ילידי 1687
קטגוריה:נפטרים ב-1711
מיוריאל באוזר

מיוריאל באוזר (באנגלית: Muriel Bowser; נולדה ב-2 באוגוסט 1972) היא פוליטיקאית אמריקאית חברת המפלגה הדמוקרטית המכהנת כראש עיריית וושינגטון די. סי. מינואר 2015.

==ביוגרפיה==
באוזר נולדה בוושינגטון די. סי., בתם הצעירה של ג'ואן אחות במקצועה וג'ו באוזר, מנהל מתקני בתי ספר ציבוריים ופעיל קהילתי. היא למדה בתיכון קתולי במרילנד, סיימה תואר ראשון בהיסטוריה באוניברסיטת צ'טהאם בפיטסבורג ותואר שני במדיניות ציבורית באוניברסיטה האמריקאית בוושינגטון. באוזר עבדה כמדריכת תיירים בפארק המול ובאתרים נוספים בעיר, וכנציגת תביעות בחברת הביטוח סטייט פארם.

ב-2004 נבחרה לוועדה המייעצת למועצת העיר וושינגטון. במאי 2007 נבחרה למועצת העיר כנציגת רובע 4, בבחירות מיוחדות שנערכו בעקבות התפטרותו של חבר המועצה אדריאן פנטי המועמד המשוער לראשות העיר, שתמך פומבית במועמדותה. בנובמבר 2008 נבחרה לכהונה נוספת ובנובמבר 2012 לכהונה שלישית. במועצה כיהנה כיושבת ראש ועדת הפיתוח הכלכלי.

במרץ 2013 הודיעה על כוונתה להתמודד לראשות העיר, באפריל 2014 זכתה בבחירות המקדימות של המפלגה הדמוקרטית כשגברה על ראש העיר המכהן וינסנט גריי. בבחירות הכלליות זכתה ברוב של 54.5% ובינואר 2015 הושבעה לתפקידה. ב-2018 נבחרה לתקופת כהונה נוספת ברוב של 80%.

ביוני 2019 ביקרה בישראל ונפגשה עם ראשי שלוש הערים הגדולות - ראש העיר ירושלים משה ליאון, ראש העיר תל אביב רון חולדאי וראש העיר חיפה עינת קליש רותם.

באוזר רווקה ומתגוררת בשכונת ריגס פארק. במאי 2018 הודיעה כי אימצה ילד.

==קישורים חיצוניים==

* 

* [http://mayor.dc.gov/biography/muriel-bowser ביוגרפיה] באתר ראש עיריית וושינגטון

קטגוריה:בוגרות אמריקן יוניברסיטי
קטגוריה:בוגרי אמריקן יוניברסיטי
קטגוריה:וושינגטון די. סי.: אישים
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:פוליטיקאיות אפרו-אמריקאיות
קטגוריה:פוליטיקאים אפרו-אמריקאים
קטגוריה:ראשי עיריות בארצות הברית
קטגוריה:נשים בראשות עיריות בארצות הברית
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
מארסיה

מארסיה (באנגלית: Queen Marcia) הייתה מלכת בריטניה  על פי ספרו של ג'פרי ממונמות' "ההיסטוריה של מלכי בריטניה". אין כל תיעוד היסטורי למלכותה, והיא נחשבת לאחד המלכים האגדיים של בריטניה.

מארסיה הייתה אשתו של המלך האגדי גויתלין, ולאחר מותו, בשנת 363 לפני הספירה, עלתה לכס במלכות במקומו, כיוון שבנם המשותף, סיסיליוס השני, היה רק בן 7 שנים באותה העת. מארסיה שימשה כמלכה העוצרת במשך כחמש שנים, עד מותה. היא הוחלפה על ידי בנה. מתוארת על ידי ג'פרי כאישה משכילה שהתעניינה באומנות ובמשפט. הייתה זו שניסחה את סדרת החוקים לקס מרטיאנה. חוקים אלה תורגמו לאנגלית עתיקה על ידי המלך אלפרד הגדול, ונוספו לחוקי מארסיה (Mercian Laws).

קטגוריה:בריטניה: מלכים אגדיים
קטגוריה:נשים במאה ה-4 לפנה"ס
פרדריקה דורותיאה, מרקיזת ברנדנבורג-שוודט

פרדריקה סופיה דורותיאה, מרקיזת ברנדנבורג-שוודט (בגרמנית: Friederike Sophia Dorothea von Brandenburg-Schwedt; 18 בדצמבר 1736 - 9 במרץ 1798) הייתה אשתו של פרידריך השני אויגן, דוכס וירטמברג.

== ביוגרפיה ==
פרדריקה דורותיאה נולדה ב-18 בדצמבר 1736 בשוודט על האודר שהשתייכה לממלכת פרוסיה, לפרידריך וילהלם, מרקיז ברנדנבורג-שוודט וסופיה דורותיאה, נסיכת פרוסיה, בתו של פרידריך וילהלם הראשון, מלך בפרוסיה. ב-29 בנובמבר 1753 התחתנה פרדריקה דורותיאה עם פרידריך אויגן, דוכס וירטמברג, והתגוררה עמו בתחילה בטרפטו דר רגה, שם השפיעו בני הזוג על החיים התרבותיים של העיר. בשנת 1769 עברו בני הזוג להתגורר בוירטמברג-ממפלגארד. על אף היות בעלה פרידריך אויגן קתולי, חינכה פרדריקה דורותיאה את ילדיה על פי הדת הלותרנית.

בשנת 1795 מת גיסה לודוויג אויגן, דוכס וירטמברג, ובעלה פרידריך אויגן עלה לשלטון במקומו. בשנת 1796 חתם פרידריך אויגן עם הצרפתים על הסכם פריז, ולפיו סופחו לצרפת כל שטחי וירטמברג בגדה השמאלית של הריין, אולם הצרפתים הכירו בשלמות הדוכסות.

בשנת 1797 מת בעלה פרידריך אויגן, ובנם פרידריך השלישי, דוכס וירטמברג עלה לשלטון במקומו, וב-9 במרץ 1798 מתה פרדריקה דורותיאה בביתה בשטוטגרט.

==משפחתה==
בשנת 1753 התחתנה פרדריקה דורותיאה עם פרידריך השני אויגן, דוכס וירטמברג. לזוג נולדו 12 ילדים:
* פרידריך הראשון, מלך וירטמברג (1754–1816).
* לודוויג, דוכס וירטמברג (1756–1817).
* אויגן, דוכס וירטמברג (1758–1822).
* סופיה דורותיאה, נסיכת וירטמברג (1759–1828).
* וילהלם פרידריך פיליפ, דוכס וירטמברג (1761–1830).
* פרדיננד פרידריך אוגוסט, דוכס וירטמברג (1763–1834).
* פרדריקה, דוכסית וירטמברג (1765–1785)
* אליזבת, דוכסית וירטמברג (1767–1790)
* פרדריקה וילהלמינה קתרינה (1768)
* קרל פרידריך היינריך (1770–1791)
* אלכסנדר, דוכס וירטמברג (1771–1833)
* קרל היינריך (1772–1833)

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:ילידות 1736
קטגוריה:נפטרות ב-1798
עקעק

עקעק (שם מדעי: Pica) סוג של עורביים מסדרת ציפורי שיר החיים באירופה, אסיה, אוסטרליה ואמריקה הצפונית. בסוג ארבעה מינים המשתייכים לקבוצת העקעקים שאינה טקסונומית.
== מאפיינים ==
העקעקים בולטים במראם השחור, בטנם הלבנה ונוצות כנפיהם הירוקות-תכולות. הם בעלי זנב ארוך וגדול והם מצויים הרבה על הקרקע. כמו שאר בני המשפחה הם אוכלי כל הניזונים מיצורים קטנים וגם מאגוזים וזרעים. הם עופות אמיצים שאינם פוחדים מהאדם וידוע שעלולים לחטוף חפצים נוצצים.

העקעק האוסטרלי מסוגל לזהות את פניהם של 30 איש ולזכור אותם שנים. בשנת 2019 החלה מדענית אוסטרלית לחקור עופות אלה והרכיבה על כמה מהם התקני מעקב. בשילוב של התנהגות חברתית ויכולת קוגניטיבית פיצחו עקעקים אחרים את מנגנון הסגירה של ההתקנים והסירו אותם.

העקעק - ציור של [[קלוד מונה]]

==מיון==
*סוג עקעק (Pica)
**מין עקעק זנבתן (Pica pica)
**מין עקעק קוריאני (Pica sericea)
**מין עקעק צהוב-מקור (Pica nuttalli)
**מין עקעק שחור-מקור (Pica hudsonia)

==קישורים חיצוניים==

==הערות שוליים==

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:עורביים
יחסי איי שלמה – ישראל

יחסי איי שלמה–ישראל הם היחסים הדיפלומטיים הרשמיים שמתקיימים בין איי שלמה לבין מדינת ישראל. 

== היסטוריה ==
היחסים הרשמיים בין שתי המדינות נוסדו לראשונה בשנת 1998. לישראל אין שגרירות במדינה.

בשנת 2008 הצביעה איי שלמה בעצרת הכללית של האו"ם בעד אימוץ דו"ח גולדסטון, ובכך, הייתה למדינה היחידה באזור האוקיינוס השקט שהצביעה בעד ההחלטה בניגוד למדינותיה השכנות אוסטרליה, איי מרשל, מיקרונזיה, נאורו, ופלאו שהתנגדו.

בנובמבר 2012 בעת ההצבעה בעצרת הכללית של האו"ם על שדרוג מעמדה של הרשות הפלסטינית מישות משקיפה שאינה מדינה, למדינה משקיפה שאינה חברה (החלטה 67/19 של העצרת הכללית של האו"ם) הצביעה איי שלמה בעד ההחלטה, בניגוד לרוב המדינות באזור אשר הצביעו נגד לצד ישראל (איי מרשל, מיקרונזיה, נאורו, פלאו), נמנעו (אוסטרליה, פיג'י, פפואה גינאה החדשה, סמואה, טונגה, ונואטו) או נעדרו מן ההצבעה (קיריבטי).

==קישורים חיצוניים==

נשיא המדינה ראובן ריבלין לצד ראש ממשלת סמואה טואילאפה איונו סאיללה מליילגאוי , סגן ראש ממשלת טובאלו מינוט אלאפטי טאופו ושר החוץ של איי שלמה ג'רמייה מאנלה (משמאל), בעת פסגה של ריבלין עם מנהיגים ממדינות אוקיאניה שהתקיימה בנאדי שבפיג'י, פברואר 2020]]

== הערות שוליים ==
טקמיצו מוראוקה

טקמיצו מוראוקה (ביפנית: 村岡崇光; הירושימה, 1938) הוא חוקר ממוצא יפני של השפות השמיות. עמד בראש המחלקה לשפות העברית, ארמית ואוגריתית באוניברסיטת ליידן עד שנת 2003. ידוע במחקריו על העברית והארמית (כולל סורית) ובתחום התרגומים העתיקים של התנ"ך, בעיקר של תרגום השבעים.

למד לימודי בלשנות כללית ושפות מקראיות באוניברסיטת קיואיקו בטוקיו. לאחר מכן למד באוניברסיטה העברית בירושלים, שם סיים את עבודת הדוקטורט בנושא "האמפאזה בלשון המקרא" בהנחיית פרופ' חיים רבין. בהמשך שימש כעמית מחקר במכון ללימודים מתקדמים באוניברסיטה.

הוא לימד שפות שמיות כולל עברית מודרנית באוניברסיטת מנצ'סטר, (1970-1980), פרופסור במחלקה ללימודי המזרח התיכון באוניברסיטת מלבורן (1980-1991), ומשנת 1991 לימד באוניברסיטת ליידן. מאז פרישתו מעבודתו בליידן בשנת 2003, הוא מלמד בהתנדבות בסמינרים תאולוגיים ובאוניברסיטאות באסיה, מתוך כוונה לכפר על פשעי העם היפני במלחמת העולם השנייה.

מוראוקה חבר של האקדמיה למדעי הרוח של אוסטרליה, וחבר כבוד של האקדמיה ללשון העברית משנת תשס"ו. בשנת 2017 העניקה לו האקדמֻיה הבריטית Burkitt Medal תוך הערכת מחקריו המצטיינים בתחומי המקרא ותרגום השבעים.

חיבר מספר גדול של חיבורים בנושאי מחקרו בשפות השמיות ובתרגום השבעים.

==רשימה חלקית של חיבוריו==
ברשימה נסקרו רק חיבוריו בשפה האנגלית
<div class="mw-content-ltr">
*Emphatic Words and Structures in Biblical Hebrew (1985)
*Modern Hebrew for Biblical Scholars (1982, 1995)
*A Greek-Hebrew/Aramaic Index to I Esdras (1984)
*Classical Syriac for Hebraists (1987, 2nd revised ed. 2013)
*A Grammar of Biblical Hebrew [P. Joüon's grammar translated from French and extensively revised and updated] (1991, 2006)
*A Greek-English Lexicon of the Septuagint (Twelve Prophets) (1993)
*Classical Syriac: A Basic Grammar with a Chrestomathy (1997, 2005)
*With B. Porten, A Grammar of Egyptian Aramaic (1998, 2003)
*A Hebrew/Aramaic-Greek Index Keyed to Hatch and Redpath's Septuagint Concordance (1998)
*A Greek-English Lexicon of the Septuagint (Chiefly of the Pentateuch and the Twelve Prophets) (2002)
*A Greek-English Lexicon of the Septuagint [covering the entire Septuagint] (2009)
*A Greek-Hebrew/Aramaic Two-way Index to the Septuagint (2010)
*A Grammar of Qumran Aramaic (2011)
*An Introduction to Egyptian Aramaic (2012)
*A Biblical Aramaic Reader with an Outline Grammar (2015)
*A Syntax of Septuagint Greek (2018).
*My Via dolorosa: Along the trails of the Japanese Imperialism in Asia (2016).
*A Biblical Hebrew Reader with an Outline Grammar (2017).
*Jacob of Serugh's Hexaemeron, Edited and translated (2018).
</div>

==קישורים חיצוניים==

* [http://hebrew-academy.org.il/2016/04/21/טקמיצו-מוראוקה/ טקמיצו מוראוקה] באתר האקדמיה ללשון העברית
* 

קטגוריה:יפנים
קטגוריה:חוקרי השפה העברית
קטגוריה:בלשנים ולשונאים שמיים
קטגוריה:חברי האקדמיה ללשון העברית
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת ליידן
קטגוריה:יפנים שנולדו ב-1938
סופיה דורותיאה, נסיכת הנובר

סופיה דורותיאה, נסיכת הנובר (בגרמנית: Sophie Dorothea von Hannover; 16 במרץ 1687 - 28 ביוני 1757), הייתה בתו של ג'ורג' הראשון, מלך בריטניה, ואשתו של פרידריך וילהלם הראשון, מלך בפרוסיה.

==ביוגרפיה==
סופיה דורותיאה נולדה ב-16 במרץ 1687 בהנובר, לגאורג לודוויג, נסיך בראונשווייג-לינבורג ולסופיה דורותיאה, דוכסית בראונשווייג-צלה, בתם של גאורג וילהלם, דוכס בראונשווייג-לינבורג ואלאונור ד'אסמיר ד'אולברוז.

ב-28 בנובמבר 1706 התחתנה סופיה דורותיאה עם בן דודה פרידריך וילהלם, נסיך הכתר של פרוסיה, אולם הנישואים לא היו מוצלחים, והשניים שהיו הפכים מוחלטים אף שקלו להתגרש. בשנת 1713 מת חמיה פרידריך הראשון, מלך בפרוסיה, ובעלה עלה לשלטון במקומו כפרידריך וילהלם הראשון, מלך בפרוסיה. סופיה דורותיאה וילדיה הוכו לעיתים קרובות על ידי בעלה פרידריך וילהלם, שנהג עמם מאוד בקשיחות. סופיה דורותיאה התעניינה באמנות, במדע, בספרות ואופנה, אולם לא הייתה יפה, ובעלה פרידריך וילהלם מנע ממנה כל השפעה פוליטית במדינה. פרידריך וילהלם התייחס אליה כאל קלת דעת בעקבות אהבתה להימורים ותיאטרון, ובשל כך כשהייתה משחקת משחקי הימורים הייתה צריכה להסתיר זאת מפניו. בשנת 1726 מתה אמה סופיה דורותיאה, דוכסית בראונשווייג-צלה, וסופיה דורותיאה הייתה אמורה לרשת ממנה 3 מיליון לירה שטרלינג. מכיוון שבעלה פרידריך וילהלם רצה להרוויח את כספי הירושה, הוא שינה את יחסו אליה, והחל להתנהג עימה בנימוס ובחביבות. אולם לאחר שאחיה ג'ורג' השני, מלך בריטניה סירב לתת לה את כספי הירושה, חזר פרידריך וילהלם להתנהגותו הקודמת, ושוב התייחס אליה בגסות ובקשיחות.

פרידריך וילהלם מאוד לא אהב את כוונתה של סופיה דורותיאה לחתן את בנה פרידריך עם אמליה, נסיכת בריטניה, ואת בתה וילהלמינה לפרדריק, נסיך ויילס, ובשל כך אסר עליה לפגוש את ילדיה שלא בנוכחותו. אולם למרות האיסור, נפגשה סופיה דורותיאה עם ילדיה, ואף נאלצה להסתתר עמם בכמה מקרים, על מנת לא להיתפס על ידי בעלה. בנוסף היה לסופיה דורותיאה קשר חזק מאוד עם בנה פרידריך, והוא אף יידע אותה על תוכניתו לברוח מחצר אביו.

בשנת 1740 מת בעלה פרידריך וילהלם הראשון, מלך בפרוסיה, ובנה פרידריך השני, מלך פרוסיה עלה לשלטון במקומו. בנה פרידריך מאוד כיבד אותה, ואף התייחס אליה יותר בכבוד מאשר לאשתו. ב-28 ביוני 1757 מתה סופיה דורותיאה בארמונה בברלין, מה שהיווה מכה קשה לבנה פרידריך.

==משפחתה==
ב-28 בנובמבר 1706 התחתנה סופיה דורותיאה עם פרידריך וילהלם הראשון, מלך בפרוסיה, ממנה נולדו לו 14 ילדים:
* פרידריך לודוויג, נסיך פרוסיה (1707–1708)
* וילהלמינה מפרוסיה, מרקיזת ברנדנבורג-ביירוית (1709–1758)
* פרידריך וילהלם, נסיך פרוסיה (1710–1711)
* פרידריך השני, מלך פרוסיה (1712–1786)
* שרלוטה אלברטינה, נסיכת פרוסיה (1713–1714)
* פרדריקה לואיזה, נסיכת פרוסיה (1714–1784)
* פיליפינה שרלוטה, נסיכת פרוסיה (1716–1801)
* לודוויג קרל וילהלם, נסיך פרוסיה (1717–1719)
* סופיה דורותיאה, נסיכת פרוסיה (1719–1765)
* לואיזה אולריקה, נסיכת פרוסיה (1720–1782)
* אוגוסט וילהלם, נסיך פרוסיה (1722–1758)
* אנה אמליה, נסיכת פרוסיה (1723–1787)
* היינריך, נסיך פרוסיה (1726–1802)
* אוגוסט פרדיננד, נסיך פרוסיה (1730–1813)

== אילן יוחסין ==

==קישורים חיצוניים==

* 

קטגוריה:בית הנובר
קטגוריה:ילידי 1687
קטגוריה:נפטרות ב-1757
ספיואה רחב-מקור

ספיואה רחב-מקור (שם מדעי: Sapayoa aenigma) היא ציפור שיר יחידה בסוג ובמשפחתה - ספיואות (Sapayoidae) - המצויה ביערות הגשם של פנמה ואקוודור באמריקה הדרומית. על פי כמה חוקרים היא שייכת למשפחת הטירניים, אליה שויכה בעבר.

מיונה של ציפור זו היה שנוי במחלוקת. מתחילה היה ברור שהיא קרובה אל הטירניים ואל המנקיניים, אך בבדיקות נוספות נמצא, שהיא קרובה גם לרחבי-מקור, לפיטיים ולאסיטיים, המצויים בעולם הישן. המחלוקת הסתיימה במיונה של ציפור זו למשפחה עצמאית.

אורכה של הספיואה 13–15 ס"מ ומשקלה עד 20 גרם. היא בעלת מקור רחב וכהה ונוצות ירוקות כהות. זנבה ירוק וארוך וחזה רחב ובעל נוצות צהבהבות. היא מעופפת בין הענפים ביער אך נראית גם באזורי נחלים וביצות. 

הספיואה היא ציפור ביישנית הנחבאת בין ענפי היער ואינה נצפית לעיתים קרובות. עם זאת, מצב השימור שלה מוגדר ללא חשש.

הספיואה מצויה בזוגות או בחבורות קטנות מעורבות עם מינים דומים. היא אורבת ביער לחרקים מעופפים, אותם היא חוטפת תוך כדי מעוף.

==קישורים חיצוניים==

==הערות שוליים==

קטגוריה:טקסונים שתוארו בידי ארנסט הארטרט
קטגוריה:דמויי-טירן
קטגוריה:עופות יחידים בסוגם
קטגוריה:מינים יחידים במשפחתם
קטגוריה:פנמה: עופות
קטגוריה:אקוודור: עופות
קטגוריה:בעלי חיים שתוארו ב-1903
פליקס אלוש

פליקס אלוש (בצרפתית: Félix Allouche; 17 במרץ 1901 – 6 ביולי 1978) היה פעיל ציוני ואחד העיתונאים היהודים הבולטים בתוניסיה במחצית הראשונה של המאה ה-20.

== קורות חיים ==
אלוש נולד בספאקס שבתוניסיה. הוא היה עורך העיתון המקומי Dépêche Sfaxienne, הקים מועדון ציוני בשנת 1919, וב-1929 החלו להתרקם קשריו עם זאב ז'בוטינסקי, מנהיג התנועה הרוויזיוניסטית. בשנת 1924 ייסד את השבועון היהודי-רוויזיוניסטי Le Reveil Juif (יקיצת היהודים ), וב-1933 ייצג את תוניסיה בקונגרס הציוני העולמי שהתקיים בפראג וקצר שבחים על הופעתו. ב-1934 התמנה לעורך הראשי של Tunis Soir, אשר נקט קו ציוני מיליטנטי; סייע גם ביסודו של השבועון הציוני La Vie Juive (החיים היהודיים). במהלך מלחמת העולם השנייה, הצטרף לגורמי ההתנגדות ושימש מאוחר יותר ככתב בתוניס לעיתונים באירופה ובאמריקה. הותקף רבות על ידי העיתונות התוניסאית הארצית, ולאחר ניסיון התנקשות של תנועה ערבית לאומית קיצונית "דוסטר" ב-1952, עלה לישראל ב-1956.

נפטר בתל אביב ב-6 ביולי 1978.

== הערות שוליים ==

קטגוריה:ישראלים ילידי תוניסיה
קטגוריה:פעילים ציונים בתוניסיה
קטגוריה:רוויזיוניסטים
קטגוריה:עיתונאים יהודים תוניסאים
קטגוריה:עורכי עיתונים יהודים תוניסאים
קטגוריה:אישים שהשתתפו בוועידות הקונגרס הציוני העולמי
קטגוריה:עולים בשנות ה-1950
קטגוריה:אישים הקבורים בבית העלמין הדרום
קטגוריה:ישראלים שנולדו ב-1901
קטגוריה:ישראלים שנפטרו ב-1978
מירב קירשנר

מירב קירשנר (נולדה ב-12 ביולי 1968) היא קצינה במילואים בדרגת תת-אלוף בצה"ל. שירתה כפרויקטורית להובלת נושאי משאבי אנוש בתוכנית הרב שנתית ״תנופה״, בכפיפות לסגן הרמטכ״ל, ולפני כן קודם כראש מטה אגף כוח האדם וכראש חטיבת תכנון ומנהל כח האדם.

==ביוגרפיה==
מירב קירשנר התגייסה לצה"ל ב-1986 ושירתה כקצינה בחיל השלישות. ביצעה מגוון תפקידי פיקוד באגף כוח אדם, בהם קצינת השלישות של עוצבת אדום, ראש מחלקת מילואים, קצינת השלישות של פיקוד הדרום וראש מחלקת מערכות מידע, תכנון ובקרה. ביולי 2014 מונתה לראש חטיבת תכנון ומנהל כוח האדם. באוגוסט 2016 מונתה לראש חטיבת הפרט וראש מטה אגף כוח האדם. בדצמבר 2016, לאחר התפטרותו של ראש האגף, אלוף חגי טופולנסקי, מונתה קירשנר לממלאת מקומו, עד למינויו של מוטי אלמוז לראש האגף. בספטמבר 2019 מונתה לפרויקטורית להובלת נושאי משאבי אנוש בתוכנית הרב שנתית ״תנופה״, בכפיפות לסגן הרמטכ״ל. ב-20 ביולי 2020 הודיעה על פרישתה מצה"ל, זאת לאחר שהרמטכ"ל החליט שלא למנותה לתפקיד ראש אכ"א.

== השכלה וחיים אישיים ==
בעלת תואר ראשון מאוניברסיטת בן-גוריון בנגב בתעשייה וניהול משאבי אנוש, תואר שני מאוניברסיטת בן-גוריון במנהל עסקים ותואר שני נוסף במדע המדינה באוניברסיטת חיפה והמכללה לביטחון לאומי. בוגרת קורס דירקטורים ותוכנית המנהיגות של קרן וקסנר.

אלמנה ואם לשני ילדים. מתגוררת במושב עדנים.

==קישורים חיצוניים==
* 

== הערות שוליים ==

קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:ראשי חטיבת התכנון ומנהל כוח האדם
קטגוריה:ראשי מטה אגף כוח האדם
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:קצינות צה"ל בוגרות תוכנית המנהיגות הבכירה של קרן וקסנר
קטגוריה:ישראליות שנולדו ב-1968
קטגוריה:ישראלים שנולדו ב-1968
קטגוריה:עדנים: אישים
גרציאדו איסאיה אסקולי

גרציאדו איסאיה (אלחנן ישעיה) אסקולי
תמונה מאלחנן ישעיה אסקולי
גרציאדו איסאיה אסקולי (באיטלקית: Graziadio Isaia Ascoli; בשמו היהודי: אלחנן ישעיה אסקולי; 16 ביולי 1829 - 21 בינואר 1907) היה בלשן ומזרחן יהודי-איטלקי.

==קורות חיים==
נולד ליהודה אפרים אסקולי בגוריציה שבאיטליה, בגיל חמש החל את לימודיו בחדר המקומי שבו למד קריאה וכתיבה. בהמשך למד דקדוק עברי תנ"ך ותלמוד מפי הרב שמואל חיים לולי, וחשבון ומסחר מפי אחיו שלמה.

הוא גילה עניין בבלשנות בגיל צעיר מאוד, וכבר בגיל 15 פרסם תאוריה שלו, שאותה כינה בשם "השאלה הלאדינית" (La questione ladina), שבה טען כי שלוש השפות פורלן, רומאנש ולדינית שייכות למשפחת שפות אחת שדוברה בעבר בשטח שבין שווייץ בצפון ועד לחופי הים האדריאטי ואיסטריה בדרום. בשעתו זכתה התאוריה למשוב חיובי, אך כיום מסכימים רוב החוקרים שפורלן, רומאנש ולדינית הן שפות נפרדות. בגיל 17 למד יוונית, לטינית וצרפתית אצל הפרופסור יוסף ונצל מנצל שהיה אז מורה בגימנסיה בגוריציאה ובהמשך עמד בראש הגימנסיה בטריאסטה. בעת לימודיו אלו התרועע עם יוסף אלמנצי ויצחק שמואל רג'יו. בטקס הפתיחה של בית הספר הריאלי בגוריציאה נאם אסקולי לראשונה בפומבי, במעמד אישים רמי דרג. שמואל דוד לוצאטו הקדיש לכבוד יום חתונתו של אסקולי את חיבורו הנודע "ויכוח על חכמת הקבלה ועל קדמות ספר הזוהר".

ב-1854 הדפיס חלק ממחקריו והם זכו לפרסום והכרה. בשנת 1860 התמנה כפרופסור לשפות שמיות מזרחיות באוניברסיטת מילאנו. ב-1875 נעשה חבר האקדמיה דיי לינצי , וב-1985 באקדמיה דלה קרוסקה . ב-1876 התקבל כחבר כבוד באקדמיה הרוסית למדעים ואחר כך כחבר כבוד באקדמיות וחברות מדעיות נוספות בגרמניה.

ב-1887 מונה בידי אומברטו הראשון, מלך איטליה כחבר הסנאט של הרפובליקה.

אסקולי נפטר ב-21 בינואר 1907, השאיר אחריו כתבים ופרסומים רבים וחידושים רבים בבלשנות.

==קישורים חיצוניים==

* משה ריינעס, דור וחכמיו : לחקר תולדות ספרות ישראל וגדולי סופריה בדור הזה. חלק א. קראקא, תר"ן. עמ' 21–27.
* 
* 
* 
* 

קטגוריה:יהודים חברי הפרלמנט של איטליה
קטגוריה:פוליטיקאים יהודים איטלקים
קטגוריה:אנשי חינוך יהודים
קטגוריה:בלשנים ולשונאים יהודים איטלקים
קטגוריה:מזרחנים יהודים
קטגוריה:ילידי 1829
קטגוריה:איטלקים שנפטרו ב-1907
מנגנון ארבעה מוטות

תיאור סכמטי של מערכת ארבעה מוטות פשוטה. חוליה AD מניעה את המערכת ומבצעת תנועה מעגלית פשוטה, המתורגמת לתנועה מורכבת של חוליה DCE ולתנועת הלוך ושוב סיבובית של חוליה BC. חוליה AB נייחת, מדמה את גוף המכונה.

מנגנון ארבעה מוטות הוא מערכת מכנית המורכבת מארבעה אלמנטים קשיחים, המקושרים זה לזה באופן שיוצר מסלול סגור. הקישור בין מוט אחד למשנהו הוא לרוב באמצעות חוליה מסתובבת, מיסב או ציר. בתצורה הפשוטה ביותר האלמנטים הם מוטות המחוברים בקצותיהם, והם נעים במישורים מקבילים זה לזה. בדרך כלל אחד המוטות הוא שלד המכונה. המנגנון מאפשר להמיר תנועה סיבובית, או קווית לתנועה סיבובית, קווית או אחרת.

דוגמאות נפוצות בהן נעשה שימוש במנגנון ארבעה מוטות הן מגבי רכב, פנטוגרף ומערכת בוכנה-טלטל-גל ארכובה.

==קישורים חיצוניים==

* [https://www.youtube.com/watch?v=Vh8r_Cpfb8Q/ הדגמה של מספר תצורות של מנגנון ארבעה מוטות.]
* [http://kmoddl.library.cornell.edu/model.php?m=234 מנגנוני ארבעה מוטות] באוסף פרנץ רולו באוניברסיטת קורנל.

קטגוריה:מכונות